























I PRIEDAS

PREPARATO CHARAKTERISTIKŲ SANTRAUKA

1.	VAISTINIO PREPARATO PAVADINIMAS

Silseq 1 mg/25 mg/g gelis


2.	KOKYBINĖ IR KIEKYBINĖ SUDĖTIS

1 g gelio yra 1 mg (0,1 % m/m) adapaleno ir benzoilo peroksido su vandeniu, atitinkančio 25 mg (2,5 % m/m) bevandenio benzoilo peroksido.

[bookmark: _Hlk183787078]Pagalbinės medžiagos, kurių poveikis žinomas: propilenglikolis (E1520) 40 mg/g (4,0 % m/m), polisorbatas 3 mg/g (0,3% m/m).

Visos pagalbinės medžiagos išvardytos 6.1 skyriuje.


3.	FARMACINĖ FORMA

Gelis.
Homogeniškas nepermatomas baltos ar šviesiai geltonos spalvos gelis.


4.	KLINIKINĖ INFORMACIJA

4.1	Terapinės indikacijos

[bookmark: _Hlk183787174]Paprastųjų spuogų (Acne vulgaris), pasireiškiančių komedonais, papulėmis ir pustulėmis, lokalus odos gydymas (žr. 5.1 skyrių).

Silseq skirtas vartoti suaugusiesiems, paaugliams ir 9 metų bei vyresniems vaikams.

4.2	Dozavimas ir vartojimo metodas

Silseq reikia tepti kartą per parą vakare ant viso spuogų pažeisto ploto, oda turi būti švari ir sausa. Pirštų galais reikia užtepti ploną gelio sluoksnį, būtina vengti patekimo ant akių ir lūpų (žr. 4.4 skyrių).

Jei pasireiškia dirginimas, pacientui reikia nurodyti naudoti porų neužkemšantį drėkinamąjį kremą, vaistinį preparatą vartoti rečiau (pvz., kas antrą parą), vartojimą laikinai sustabdyti arba visiškai nutraukti.

Gydymo trukmė nustatoma atsižvelgiant į klinikinę būklę. 

Silseq saugumas ir veiksmingumas vaikams iki 9 metų neištirti.

Vartojimo metodas
Vartoti ant odos.

Pacientai turi būti mokomi plauti rankas po vaisto vartojimo.

4.3	Kontraindikacijos

· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
· Nėštumas (žr. 4.6 skyrių).
· Jei moteris planuoja pastoti (žr. 4.6 skyrių).

4.4	Specialūs įspėjimai ir atsargumo priemonės

Silseq gelio negalima tepti ant pažeistos odos: jei yra įpjovų ar nubrozdinimų, ant egzemos pažeistos arba saulėje nudegusios odos. 

Silseq negali patekti į akis, burną, nosies šnerves ar ant gleivinės. Jei vaistinio preparato patenka į akis, jas būtina nedelsiant praplauti šiltu vandeniu.

Jei pasireiškia jautrumą bet kuriai sudedamajai vaistinio preparato medžiagai rodant reakcija, Silseq vartojimą būtina nutraukti.

Būtina vengti per didelės saulės ar ultravioletinių spindulių ekspozicijos.

Reikia vengti Silseq sąlyčio bet kokiomis dažytomis medžiagomis, įskaitant dažytus plaukus ir audinius, kadangi jis gali išblukinti ir pakeisti spalvą.
Kiekviename šio vaistinio preparato grame yra 40 mg propilenglikolio (E1520), tai atitinka 4 mg/masėje, kuris gali sukelti odos sudirginimą.

Šio vaistinio preparato sudėtyje yra polisorbatų, kurie gali sukelti alerginių reakcijų.

Šio vaistinio preparato sudėtyje yra 2,5 mg benzenkarboksirūgšties, kuri yra benzoilo peroksido skilimo produktas. Benzenkarboksirūgštis gali sukelti vietinį sudirginimą.

4.5	Sąveika su kitais vaistiniais preparatais ir kitokia sąveika

Sąveikos tyrimų neatlikta. 

Remiantis ankstesne adapaleno ir benzoilo peroksido vartojimo patirtimi, duomenų apie sąveiką su kitais vaistiniais preparatais, kurių gali būti vartojama ant odos kartu su Silseq, nėra. Vis dėlto kitų retinoidų, benzoilo peroksido ar panašaus veikimo mechanizmo vaistinių preparatų kartu su Silseq vartoti negalima. Būtinas atsargumas, jei naudojama kosmetika, sukelianti deskvamaciją arba dirginamąjį ar sausinamąjį poveikį, kadangi kartu vartojant šio vaistinio preparato gali pasireikšti papildomas dirginamasis poveikis.

Adapaleno per žmogaus odą absorbuojama mažai (žr. 5.2 skyrių), todėl sąveika su sisteminio poveikio vaistiniais preparatais nėra tikėtina.

Benzoilo peroksido per odą prasiskverbia nedaug, be to, veiklioji medžiaga yra visiškai metabolizuojama į benzoinę rūgštį, kuri greitai eliminuojama. Vadinasi, benzenkarboksirūgšties sąveika su sisteminio poveikio vaistiniais preparatais nėra tikėtina.

4.6	Vaisingumas, nėštumo ir žindymo laikotarpis

[bookmark: _Hlk191379425]Per burną vartojami retinoidai yra siejami su apsigimimais. Manoma, kad laikantis vaistinio preparato skyrimo informacijos lokaliai vartojamų retinoidų dėl mažos jų absorbcijos per odą paprastai sisteminė ekspozicija būna maža. Vis dėlto, gali būti individualių veiksnių (pvz., pažeistas odos barjeras, pernelyg gausus vartojimas), kurie prisideda prie sisteminės ekspozicijos padidėjimo.

Nėštumas
Adapaleno / benzoilo peroksido nėščiai ar pastoti planuojančiai moteriai vartoti draudžiama (žr. 4.3 skyrių).

Duomenų apie lokalų adapaleno vartojimą nėštumo metu nėra arba jų nepakanka.  

Su gyvūnais atlikti per burną vartojamo vaistinio preparato tyrimai parodė toksinį poveikį reprodukcijai, kai sisteminė ekspozicija buvo didelė (žr. 5.3 skyrių).

Adapaleno ir benzoilo peroksido lokalaus vartojimo nėščiosioms klinikinė patirtis yra ribota. 

Jeigu vaistinio preparato vartojama nėštumo metu arba jeigu pacientė pastoja vartodama šio vaistinio preparato, gydymą reikia nutraukti.

Žindymas
Ant odos vartojamo adapaleno ir benzoilo peroksido prasiskverbimo į gyvūnų ar gydytų moterų pieną tyrimų neatlikta.

Poveikis krūtimi maitinamam kūdikiui nėra tikėtinas, kadangi šio vaistinio preparato ekspozicija žindančių moterų organizme būna labai maža. Silseq žindymo laikotarpiu vartoti galima.

Siekiant išvengti kontaktinės ekspozicijos kūdikio organizme, reikia vengti žindymo laikotarpiu gelio vartoti ant krūtinės.

Vaisingumas
Žmogaus vaisingumo tyrimai su adapaleno ir benzoilo peroksido geliu neatlikti.

Tačiau, atlikus reprodukcijos tyrimus žiurkėms, nustatyta, kad adapalenas arba benzoilo peroksidas neturi įtakos vaisingumui (žr. 5.3 skyrių). 

4.7	Poveikis gebėjimui vairuoti ir valdyti mechanizmus

Duomenys neaktualūs.

4.8	Nepageidaujamas poveikis

Silseq vartojimo vietoje gali pasireikšti toliau išvardytų nepageidaujamų reakcijų.

	
Organų sistemų klasės (MedDRA) 

	
Dažnis

	
Nepageidaujama reakcija


	Akių sutrikimai
	Nežinomas (negali būti apskaičiuotas pagal turimus duomenis)*
	Akies voko edema

	Imuninės sistemos sutrikimai
	Nežinomas (negali būti apskaičiuotas pagal turimus duomenis)*
	Anafilaksinė reakcija

	Kvėpavimo sistemos, krūtinės ląstos ir tarpuplaučio sutrikimai 
	Nežinomas (negali būti apskaičiuotas pagal turimus duomenis) *
	Gerklės veržimo pojūtis, dispnėja

	Odos ir poodinio audinio sutrikimai

	Dažnas (nuo ≥ 1/100 iki < 1/10) 

	Sausa oda, kontaktinis dermatitas kartu su dirginimu, odos dirginimas, odos deginimo pojūtis, eritema, odos eksfoliacija (pleiskanojimas) 


	
	Nedažnas (nuo ≥ 1/1 000 iki < 1/100) 

	Niežėjimas, saulės sukeltas nudegimas 


	
	Nežinomas (negali būti apskaičiuotas pagal turimus duomenis)*
	Alerginis kontaktinis dermatitas, veido patinimas, odos skausmas (geliantis skausmas), pūslelės (vezikulės), odos spalvos pokyčiai (hiperpigmentacija ir hipopigmentacija), dilgėlinė, vartojimo vietos nudegimas**


*Duomenys, gauti po vaistinio preparato pateikimo į rinką.
**Daugiausia vartojimo vietos nudegimo atvejų buvo paviršiniai nudegimai, tačiau registruoti ir antro laipsnio nudegimo bei sunkių nudegimo reakcijų atvejai. 

Jei po vaistinio preparato pavartojimo pasireiškia odos dirginimas, jis dažniausiai būna lengvas arba vidutinio sunkumo, pasireiškiantys lokalaus netoleravimo požymiai ir simptomai, t y. eritema, sausumas, pleiskanojimas, deginimas ir odos skausmas (geliantis skausmas), stipriausi būna pirmąją savaitę ir vėliau savaime išnyksta.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.
4.9	Perdozavimas

Silseq vartojamas kartą per parą tik ant odos.

Jei vaistinio preparato netyčia nuryjama, būtina imtis tinkamų simptominių priemonių.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – vietiškai vartojami vaistiniai preparatai spuogams gydyti, D10AD Retinoidai vietiniam naudojimui nuo spuogų.
ATC kodas – D10AD53.

Veikimo mechanizmas ir farmakodinaminis poveikis
Silseq sudėtyje yra dvi veikliosios medžiagos, kurių veikimo mechanizmai yra skirtingi, tačiau vienas kitą papildo.

· Adapalenas. Adapalenas yra cheminiu požiūriu stabilus naftoinės rūgšties darinys, kuriam būdingas į retinoidus panašus poveikis. Biocheminių ir farmakologinių savybių tyrimai parodė, kad adapalenas veikia paprastųjų spuogų (Acne vulgaris) patogenezę: jis yra stipraus poveikio ląstelių diferenciacijos ir keratinizacijos moduliatorius bei sukelia priešuždegiminį poveikį. Veikimo mechanizmas yra paremtas adapaleno jungimusi prie specifinių branduolio retinoinės rūgšties receptorių. Turimi duomenys rodo, kad ant odos vartojamas adapalenas normalizuoja folikulinių epitelio ląstelių diferenciaciją, todėl sumažėja mikrokomedonų susidarymas. Adapalenas slopina chemotaksinį (kryptinį) ir chemokinetinį (atsitiktinį) žmogaus polimorfinių branduolių leukocitų atsaką in vitro tyrimo modeliuose; be to, slopinamas arachidono rūgšties metabolizmas veikiant uždegimo mediatoriams. In vitro tyrimai parodė, kad slopinami AP-1 faktoriai bei slopinama į toll panašių receptorių 2 (angl. toll like receptors 2) raiška. Tokios savybės rodo, kad adapalenas sumažina ląstelių sukeliamą spuogų uždegimo komponentą.

· Benzoilo peroksidas. Nustatyta, kad benzoilo peroksidas sukelia antimikrobinį poveikį ir ypač stipriai veikia Cutibacterium acnes, kurių paprastai būna spuogų pažeistame plauko ir riebalinės liaukos vienete (unitas pilosebaceous), susidedančiame iš plauko folikulo, stiebo, m. erector pili ir riebalinės liaukos. Benzoilo peroksido veikimo mechanizmas aiškinamas dideliu jo lipofiliniu aktyvumu, dėl to jis per epidermį gali prasiskverbti į plauko ir riebalinės liaukos vienete esančių bakterijų ir keratoticitų ląstelių membranas. Benzoilo peroksidas žinomas kaip labai veiksminga plataus spektro antibakterinė medžiaga paprastiesiems spuogams gydyti. Buvo įrodyta, kad jis sukelia baktericidinį poveikį sudarydamas laisvuosius radikalus, kurie bakterijų sienelėse oksiduoja baltymus ir kitus būtinuosius ląstelės komponentus. Minimali slopinamoji benzoilo peroksido koncentracija pasižymi baktericidiniu poveikiu ir buvo įrodytas jos veiksmingumas prieš antibiotikams jautrias ir antibiotikams atsparias C. acnes padermes. Be to, nustatyta, kad benzoilo peroksidas sukelia eksfoliacinį ir keratolizinį poveikį. 

Adapaleno / benzoilo peroksido klinikinis veiksmingumas 12 metų ir vyresniems pacientams 
Kartą per parą vartojamo Adapaleno / benzoilo peroksido saugumas ir veiksmingumas gydant paprastuosius spuogus vertintas dviejų 12 savaičių trukmės, daugiacentrių, kontroliuotų, panašaus dizaino klinikinių tyrimų metu. Adapaleno / benzoilo peroksido poveikis pacientams, kuriems buvo spuogų, lygintas su atskirų veikliųjų medžiagų adapaleno ir benzoilo peroksido bei su placebo gelio poveikiu. Į 1‑ąjį ir 2‑ąjį tyrimus iš viso buvo įtraukti 2185 pacientai. Pacientų pasiskirstymas dviejų tyrimų metu buvo toks: 49 % sudarė vyrai, 51 % − moterys, pacientai buvo 12 metų ir vyresni (amžiaus vidurkis 18,3 metų, ribos 12‑50 metų), prieš tyrimą pacientai turėjo po 20–50 uždegiminių pažeidimų ir 30–100
neuždegiminių pažeidimų. Pacientai gelio tepė ant veido ir kitų spuogų pažeistų vietų (pagal poreikį) kartą per parą vakare.

Veiksmingumo kriterijai:
· Sėkmingo gydymo dažnis, t. y. procentinė dalis pacientų, kurių oda 12‑ąją savaitę įvertinta kaip „Švari“ arba „Beveik švari“, remiantis Tyrėjo bendruoju įvertinimu (ang. Investigator’s Global Assessment, IGA);  
· Toliau išvardytų rodmenų pokytis ir procentinis pokytis nuo pradinio rodmens 12‑ąją savaitę: 
· Uždegiminių pažeidimų skaičius; 
· Neuždegiminių pažeidimų skaičius;
· Bendrasis pažeidimų skaičius.

Kiekvieno tyrimo veiksmingumo rezultatai pateikiami 1 lentelėje, apibendrinti rezultatai pateikiami 2 lentelėje. Adapaleno / benzoilo peroksido gelis abiejų tyrimų metu buvo veiksmingesnis, palyginti su atskiromis veikliosiomis medžiagomis bei placebo geliu. Apskritai adapaleno / benzoilo peroksido gelio sukeltas poveikis (atmetus placebo poveikį) buvo stipresnis nei suminis atskirų veikliųjų medžiagų poveikis, tai rodo šių medžiagų terapinio poveikio sustiprėjimą, kai vartojamas fiksuotos dozės derinys. Ankstyvas gydomasis adapaleno / benzoilo peroksido gelio poveikis stabiliai stebėtas 1‑ojo ir 2‑ojo tyrimų metu vertinant uždegiminius pažeidimus po 1‑osios savaitės. Pastebimas poveikis neuždegiminiams pažeidimams (atviriems ir uždariems komedonams) pastebėtas laikotarpiu tarp pirmosios ir ketvirtosios gydymo savaitės. Palankus poveikis mazgeliams esant spuogams nenustatytas.

1 lentelė. Klinikinis veiksmingumas dviejų palyginamųjų tyrimų metu

	1‑asis tyrimas
 

	1‑asis tyrimas
12‑osios savaitės LOCF; ITT
	Adapalenas+BPO
N=149
	Adapalenas
N=148
	BPO
N=149
	Placebas
N=71

	Sėkmingas gydymas (oda „Švari“ arba „Beveik švari“)
	41 (27,5 %)

	23 (15,5 %)
p=0,008
	23 (15,4 %)
p=0,003
	7 (9,9 %)
p=0,002

	Sumažėjimo mediana (sumažėjimas %)
	
	
	
	

	Uždegiminių pažeidimų skaičius
	17 (62,8 %)
	13 (45,7 %)
p<0,001
	13 (43,6 %)
p<0,001
	11 (37,8 %)
p<0,001

	Neuždegiminių pažeidimų skaičius
	22 (51,2 %)
	17 (33,3 %)
p<0,001
	16 (36,4 %)
p<0,001
	14 (37,5 %)
p<0,001

	Bendras pažeidimų skaičius
	40 (51,0 %)
	29 (35,4 %)
p<0,001
	27 (35,6 %
p<0,001
	26 (31,0 %)
p<0,001

	2‑asis tyrimas

	2‑asis tyrimas
12‑osios savaitės LOCF; ITT
	Adapalenas+BPO
N=415
	Adapalenas
N=420
	BPO
N=415
	Placebas
N=418

	Sėkmingas gydymas (oda „Švari“ arba „Beveik švari“)
	125 (30,1%)
	83 (19,8%)
p<0,001
	92 (22,2%)
p=0,006
	47 (11,3%)
p<0,001

	Sumažėjimo mediana (sumažėjimas %)
	

	Uždegiminių pažeidimų skaičius
	16 (62,1 %)
	14 (50,0 %)
p<0,001
	16 (55,6 %)
p=0,068
	10 (34,3 %)
p<0,001

	Neuždegiminių pažeidimų skaičius
	24 (53,8 %)
	22 (49,1 %)
p=0,048
	20 (44,1 %)
p<0,001
	14 (29,5 %)
p<0,001

	Bendras pažeidimų skaičius
	45 (56,3 %)
	39 (46,9 %)
p=0,002
	38 (48,1 %)
p<0,001
	24 (28,0 %)
p<0,001



2 lentelė. Klinikinis veiksmingumas dviejų apibendrintų tyrimų metu

	
	Adapalenas+BPO
N=564
	Adapalenas
N=568
	BPO
N=564
	Placebo gelis
N=489

	
Sėkmingas gydymas (oda „Švari“ arba „Beveik švari“)
	166 (29,4 %) 
	106 (18,7 %)
	115 (20,4 %)
	54 (11,1 %)

	Sumažėjimo mediana (sumažėjimas %)
	

	Uždegiminių pažeidimų skaičius
	16,0 (62,1)
	14,0 (50,0)
	15,0 (54,0)
	10,0 (35,0)

	Neuždegiminių pažeidimų skaičius
	23,5 (52,8)
	21,0 (45,0)
	19,0 (42,5)
	14,0 (30,7)

	Bendras pažeidimų skaičius
	41,0 (54,8)
	34,0 (44,0)
	33,0 (44,9)
	23,0 (29,1)



Adapaleno / benzoilo peroksido gelio klinikinis veiksmingumas 9–11 metų vaikams

Pediatriniuose klinikiniuose tyrimuose dalyvavo 285 sergantys Acne vulgaris 9–11 metų amžiaus vaikai (53 % tiriamųjų buvo 11 metų, 33 % − 10 metų ir 14 % − 9 metų), jų įvertinimas pagal IGA skalę buvo 3 (vidutinio sunkumo), tyrimo pradžioje veido srityje (įskaitant nosį) iš viso buvo ne mažiau kaip 20, bet ne daugiau kaip 100 pažeidimų (uždegiminių ir (arba) neuždegiminių), buvo gydomi adapaleno / benzoilo peroksido geliu vieną kartą per parą 12 savaičių.

Tyrimo metu buvo padaryta išvada, kad adapaleno / benzoilo peroksido gelio veiksmingumo ir saugumo savybės gydant veido spuogus šiai specifinei jaunesnių pacientų grupei atitiko pagrindinių tyrimų, atliktų su 12 metų ir vyresniais Acne vulgaris sergančiais pacientais, rezultatus, kurie rodo reikšmingą veiksmingumą ir priimtiną toleravimą. Ilgalaikis adapaleno / benzoilo peroksido gelio gydomasis poveikis, palyginti su placebo gelio poveikiu, buvo nuolat stebimas vertinant visus pažeidimus (uždegiminius, neuždegiminius ir bendrą skaičių) 1‑ąją savaitę ir iki 12‑osios savaitės.


	3‑asis tyrimas

	12‑osios savaitės LOCF; ITT
	Adapalenas+BPO N=142
	Placebo gelis N=143

	Sėkmingas gydymas (oda „Švari“ arba „Beveik švari“)
	67 (47,2 %)
	22 (15,4 %)

	Sumažėjimo mediana (sumažėjimas %)
	

	Uždegiminių pažeidimų skaičius
	6 (62,5 %)
	1 (11,5 %)

	Neuždegiminių pažeidimų skaičius
	19 (67,6 %)
	5 (13,2 %)

	Bendras pažeidimų skaičius
	26 (66,9 %)
	8 (18,4 %)



5.2	Farmakokinetinės savybės

Adapaleno / benzoilo peroksido gelio farmakokinetinės (FK) savybės buvo panašios į vien tik 0,1 % adapaleno gelio FK savybes.

30 dienų klinikinio FK tyrimo, kuriame dalyvavusiems pacientams buvo spuogų, metu buvo vartojama arba fiksuotos dozės derinio gelio, arba atitinkamos farmacinės formos 0,1 % adapaleno maksimalaus vartojimo sąlygomis (vartota 2 g gelio per parą); adapaleno nebuvo nustatoma įvertinamu kiekiu daugumoje plazmos mėginių (kiekybinio nustatymo riba yra 0,1 ng/ml). Maži adapaleno kiekiai (Cmax 0,1‑0,2 ng/ml) buvo nustatyti dviejuose adapaleno / benzoilo peroksido gelio gydytų tiriamųjų kraujo mėginiuose ir trijuose adapaleno 0,1 % geliu gydytų tiriamųjų kraujo mėginiuose. Didžiausias adapaleno AUC 0-24 val., nustatytas fiksuotos dozės derinio grupės pacientų organizme, buvo 1,99 ng/val./ml.

Šie rezultatai yra panašūs į gautus ankstesnių klinikinių FK tyrimų metu, kai vartota įvairių adapaleno 0,1 % farmacinių formų ir sisteminė adapaleno ekspozicija buvo stabiliai maža.

Benzoilo peroksido per odą prasiskverbia nedaug; ant odos pavartotas benzoilo peroksidas yra visiškai metabolizuojamas į benzenkarboksirūgštį, kuri greitai pašalinama.

5.3	Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo, fototoksiškumo ar kancerogeniškumo ikiklinikinių tyrimų duomenys specifinio pavojaus žmogui nerodo.

Adapaleno toksinio poveikio reprodukcijai tyrimai buvo atlikti vaistinį preparatą skiriant per burną ir ant odos žiurkėms ir triušiams. Teratogeninis poveikis nustatytas esant didelei sisteminei ekspozicijai (per burną vartotos 25 mg/kg kūno svorio ir didesnės paros dozės). Esant mažesnei ekspozicijai (ant odos vartojant 6 mg/kg kūno svorio paros dozes), nustatyta šonkaulių ar slankstelių skaičiaus pokyčių.

Su gyvūnais atlikti adapaleno / benzoilo peroksido gelio tyrimai apėmė lokalaus toleravimo tyrimus ir ant odos vartojamų kartotinių dozių toksiškumo tyrimus su žiurkėmis, šunimis ir (arba) mažomis kiaulėmis. Tyrimai truko iki 13 savaičių, jų metu buvo nustatytas lokalus dirginimas ir įjautrinimo galimybė, toks poveikis yra tikėtinas vartojant derinius, kurių sudėtyje yra benzoilo peroksido. Fiksuotos dozės derinio kartotinai vartojant ant gyvūnų odos, sisteminė adapaleno ekspozicija buvo laba maža, tai atitinka klinikinius farmakokinetikos duomenis. Benzoilo peroksidas greitai ir visas odoje yra paverčiamas benzenkarboksirūgštimi ir po absorbcijos pašalinama su šlapimu, sisteminė ekspozicija būna ribota.

Adapaleno toksinis poveikis reprodukcijai ir vaisingumui tirtas skiriant jį per os žiurkėms.

Skiriant adapaleno per burną dozėmis iki 20 mg/kg/parą, nepageidaujamo poveikio reprodukcijai, vaisingumui, F1 vados išgyvenamumui, augimui ir vystymuisi iki nujunkymo ir vėlesnei reprodukcijai, nenustatyta.

Reprodukcinis ir toksinio poveikio tyrimas, atliktas su žiurkių grupėmis, skiriant per os benzoilo peroksido dozes iki 1000 mg/kg/parą (5 ml/kg) parodė, kad benzoilo peroksido dozės iki 500 mg/kg/parą nesukelia apsigimimų arba poveikio reprodukcinei funkcijai. 

Pavojaus aplinkai vertinimas (PAV)

Pavojaus aplinkai vertinimo tyrimai parodė, kad adapalenas gali būti ilgai išliekantis ir toksiškas aplinkai (žr. 6.6 skyrių).
Pavojaus aplinkai vertinimo tyrimai parodė, kad adapalenas gali kelti pavojų vandens aplinkai.


6.	FARMACINĖ INFORMACIJA

6.1	Pagalbinių medžiagų sąrašas

Propilenglikolis (E1520)
Glicerolis
Sepineo P600 (akrilamido ir natrio akriloildimetiltaurato kopolimeras (1:1), izoheksadekanas, polisorbatas 80, sorbitano oleatas) 
Poloksameras 124
Dinatrio edetatas
Dokuzato natrio druska
Išgrynintas vanduo

6.2	Nesuderinamumas

Duomenys nebūtini.

6.3	Tinkamumo laikas

2 metai.
Pirmą kartą atidarius tūbelę, gelio tinkamumo laikas – 6 mėnesiai.

6.4	Specialios laikymo sąlygos

Laikyti ne aukštesnėje kaip 30 C temperatūroje.

6.5	Talpyklės pobūdis ir jos turinys 

Balto DTPE/MTPE plastiko tūbelės, kurių korpusas pagamintas iš didelio tankio polietileno (DTPE), su aliuminio nuplėšiama tarpine ir užsukamu baltos spalvos polipropileno dangteliu.
30 g tūbelė
45 g tūbelė
60 g tūbelė

Gali būti tiekiamos ne visų dydžių pakuotės.

[bookmark: OLE_LINK1]6.6	Specialūs reikalavimai atliekoms tvarkyti ir vaistiniam preparatui ruošti

Šis vaistinis preparatas gali kelti pavojų aplinkai (žr. 5.3 sk.).

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Egis Pharmaceuticals PLC
Keresztúri út 30–38
1106 Budapest
Vengrija 


8.	REGISTRACIJOS PAŽYMĖJIMO NUMERIS (-IAI) 

[bookmark: _Hlk192673669]LT/1/25/5730/001 – 30 g
LT/1/25/5730/002 – 45 g
LT/1/25/5730/003 – 60 g


9.	REGISTRAVIMO / PERREGISTRAVIMO DATA

Registravimo data 2025 m. kovo 10 d.


10.	TEKSTO PERŽIŪROS DATA

2026 m. sausio 8 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt.


























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI




A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

BELTAPHARM S.R.L
Via Stelvio 66, – 20095 Cusano Milanino
Milan
Italija

arba

Adalvo Limited
Malta Life Sciences Park, Building 1, Level 4,
Sir Temi Zammit Buildings, San Gwann, SGN 3000
Malta

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


























III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Silseq 1 mg/25 mg/g gelis
adapalenas / benzoilo peroksidas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

1 g gelio yra 1 mg (0,1 % m/m) adapaleno ir benzoilo peroksido su vandeniu, atitinkančio 25 mg (2,5 % m/m) bevandenio benzoilo peroksido.


3.	PAGALBINIŲ MEDŽIAGŲ SĄRAŠAS

Pagalbinės medžiagos, kurių poveikis žinomas: propilenglikolis (E1520) ir polisorbatai.
Kitos pagalbinės medžiagos: glicerolis, Sepineo P600 (akrilamido ir natrio akriloildimetiltaurato kopolimeras (1:1), izoheksadekanas, polisorbatas 80, sorbitano oleatas), poloksameras 124, dinatrio edetatas, dokuzato natrio druska, išgrynintas vanduo.


4.	FARMACINĖ FORMA IR KIEKIS PAKUOTĖJE

[bookmark: _Hlk181946473]Gelis

1 tūbelė 30 g
1 tūbelė 45 g
1 tūbelė 60 g


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti ant odos.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP

9.	SPECIALIOS LAIKYMO SĄLYGOS

Laikyti ne aukštesnėje kaip 30 °C temperatūroje.
Po pirmojo tūbelės atidarymo, vaistą suvartokite per 6 mėnesius.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

[bookmark: _Hlk181946534]Egis Pharmaceuticals PLC
Keresztúri út 30–38
1106 Budapest
Vengrija


12.	REGISTRACIJOS PAŽYMĖJIMO NUMERIS (-IAI) 

LT/1/25/5730/001 – 30 g
LT/1/25/5730/002 – 45 g
LT/1/25/5730/003 – 60 g


13.	SERIJOS NUMERIS 

Lot


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

silseq 1 mg/25 mg/g


17.	UNIKALUS IDENTIFIKATORIUS – 2D BRŪKŠNINIS KODAS

<2D brūkšninis kodas su nurodytu unikaliu identifikatoriumi.>


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: 
SN: 
NN: 

[bookmark: _Hlk183789448][bookmark: _Hlk183789540]INFORMACIJA ANT VIDINĖS PAKUOTĖS

Tūbelė (30 g, 45 g, 60 g)


1.	VAISTINIO PREPARATO PAVADINIMAS

Silseq 1 mg/25 mg/g gelis
adapalenas / benzoilo peroksidas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

1 g gelio yra 1 mg (0,1 % m/m) adapaleno ir benzoilo peroksido su vandeniu, atitinkančio 25 mg (2,5 % m/m) bevandenio benzoilo peroksido.


3.	PAGALBINIŲ MEDŽIAGŲ SĄRAŠAS

Pagalbinės medžiagos, kurių poveikis žinomas: propilenglikolis (E1520), ir polisorbatai.
Kitos pagalbinės medžiagos: glicerolis, Sepineo P600 (akrilamido ir natrio akriloildimetiltaurato kopolimeras, izoheksadekanas, polisorbatas 80, sorbitano oleatas), poloksameras 124, dinatrio edetatas, dokuzato natrio druska, išgrynintas vanduo.


4.	FARMACINĖ FORMA IR KIEKIS PAKUOTĖJE

Gelis

1 tūbelė 30 g
1 tūbelė 45 g
1 tūbelė 60 g


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti ant odos.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP

9.	SPECIALIOS LAIKYMO SĄLYGOS

Laikyti ne aukštesnėje kaip 30 °C temperatūroje.
Po pirmojo tūbelės atidarymo, vaistą suvartokite per 6 mėnesius.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS


12.	REGISTRACIJOS PAŽYMĖJIMO NUMERIS (-IAI) 

LT/1/25/5730/001 – 30 g
LT/1/25/5730/002 – 45 g
LT/1/25/5730/003 – 60 g


13.	SERIJOS NUMERIS 

Lot


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU



17.	UNIKALUS IDENTIFIKATORIUS – 2D BRŪKŠNINIS KODAS



18.	UNIKALUS IDENTIFIKATORIUS – ŽMONĖMS SUPRANTAMI DUOMENYS























B. PAKUOTĖS LAPELIS


Pakuotės lapelis: informacija vartotojui

Silseq 1 mg/25 mg/g gelis
adapalenas, benzoilo peroksidas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

1.	Kas yra Silseq ir kam jis vartojamas 
2.	Kas žinotina prieš vartojant Silseq 
3.	Kaip vartoti Silseq 
4.	Galimas šalutinis poveikis 
5.	Kaip laikyti Silseq 
6.	Pakuotės turinys ir kita informacija


1.	Kas yra Silseq ir kam jis vartojamas

Silseq yra vartojamas spuogų gydymui.
Gelio sudėtyje yra dvi veikliosios medžiagos, adapalenas ir benzoilo peroksidas, kurios veikia kartu, bet skirtingais būdais.

Adapalenas priklauso vaistų, vadinamų retinoidais, grupei ir specifiškai veikia odos procesus, kurie sukelia spuogus.

Kita veiklioji medžiaga, benzoilo peroksidas, veikia kaip priešmikrobinė medžiaga, suminkština ir nusluoksniuoja viršutinį odos sluoksnį.


2.	Kas žinotina prieš vartojant Silseq 

Silseq vartoti draudžiama:
· jeigu yra alergija adapalenui ar benzoilo peroksidui arba bet kuriai pagalbinei šio vaisto medžiagai (jos išvardytos 6 skyriuje);
· jeigu esate nėščia;
· jei planuojate pastoti;

Įspėjimai ir atsargumo priemonės 
Pasitarkite su gydytoju arba vaistininku prieš pradėdami vartoti Silseq.

Nevartokite šio gelio ant kūno vietų, kur yra įpjovimų, įbrėžimų, saulėje nudegusių arba egzemos pažeistų odos vietų.

Stenkitės, kad gelio nepatektų į akis, burną ar šnerves, ant kitų labai jautrių Jūsų kūno vietų. Jeigu taip nutinka, nedelsiant gausiai nuplaukite šias vietas šiltu vandeniu.

Venkite per didelio saulės ir UV lempų poveikio.
Stenkitės, kad gelio nepatektų ant plaukų arba spalvotų audinių, nes jis gali juos išbalinti. 

Po vaisto pavartojimo kruopščiai nusiplaukite rankas.

Kiti vaistai ir Silseq
Nevartokite kitų vaistų nuo spuogų (kurių sudėtyje yra benzoilo peroksido ir (arba) retinoidų) tuo pačiu metu, kai vartojate gelio.

Venkite vartoti Silseq tuo pačiu metu, kai vartojate kosmetiką, kuri dirgina, sausina arba nusluoksniuoja odą. 

[bookmark: _Hlk191380780]Pasakykite gydytojui arba vaistininkui jei vartojate, neseniai vartojote ar galbūt vartojote bet kokių kitų vaistų.

Nėštumas ir žindymo laikotarpis
Nėštumas
NEVARTOKITE Silseq, jeigu esate nėščia arba ketinate pastoti. Daugiau informacijos gali suteikti Jūsų gydytojas.

Jeigu vartojant šio vaisto pastojote, gydymą reikia nutraukti ir nedelsiant kreiptis į gydytoją tolimesniam stebėjimui. 

Žindymas
Žindymo laikotarpiu gelio vartoti galima. Norint išvengti poveikio kūdikiui, reikia vengti šio vaisto tepti ant krūtinės.

Prieš vartodama bet kokį vaistą, pasitarkite su gydytoju arba vaistininku.

Vairavimas ir mechanizmų valdymas
Duomenys neaktualūs.

[bookmark: _Hlk181948339]Silseq sudėtyje yra propilenglikolio
Kiekviename šio vaisto grame yra 40 mg propilenglikolio (E1520), tai atitinka 4 mg/masėje.

Propilenglikolis gali sukelti odos sudirginimą.

Šio vaisto sudėtyje yra polisorbatų, kurie gali sukelti alerginių reakcijų.
[bookmark: _Hlk183789707]Kiekviename šio vaisto grame yra 3 g polisorbato 80, tai atitinka 3 mg/masėje.

Šio vaisto sudėtyje yra benzenkarboksirūgšties, kuri yra benzoilo peroksido skilimo produktas. Benzenkarboksirūgštis gali sukelti vietinį sudirginimą.


3.	Kaip vartoti Silseq

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Šis vaistas skirtas vartoti suaugusiesiems, paaugliams ir 9 metų bei vyresniems vaikams.
Šis vaistas skirtas tik išoriniam vartojimui.

Ploną gelio sluoksnį tepti ant spuogų pažeistos odos kartą per parą prieš miegą, vengiant akių, lūpų ar šnervių srities. Prieš tepant oda turi būti švari ir sausa. Po gelio pavartojimo kruopščiai nusiplaukite rankas.

Gydytojas pasakys, kiek laiko reikia vartoti šio vaisto.

Jeigu manote, kad Silseq veikia per stipriai arba per silpnai, pasakykite gydytojui arba vaistininkui.

Jei vartojant šio vaisto jaučiate nuolatinį dirginimą, pasakykite gydytojui.
Jums gali patarti vartoti drėkinamąjį kremą, gelio tepti rečiau arba laikinai jo netepti arba visai nutraukti gelio vartojimą.

Ką daryti pavartojus per didelę Silseq dozę
Jei ant odos užsitepėte daugiau gelio nei reikia, spuogų greičiau neatsikratysite, tačiau oda gali labiau sudirgti ir parausti.

Keipkitės į gydytoją arba į ligoninę:
· jei Silseq pavartojote daugiau nei reikia
· jei šio vaisto netyčia pavartojo vaikas
· jei netyčia nurijote šio vaisto

Gydytojas Jums patars, ką reikia daryti.

Pamiršus pavartoti Silseq
Negalima vartoti dvigubos dozės norint kompensuoti praleistą dozę.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Jei atsiranda gerklės veržimo jausmas, akių, veido, lūpų ar liežuvio patinimas, silpnumas arba sunku kvėpuoti, vaisto vartojimą nutraukite ir nedelsiant kreipkitės medicininės pagalbos. Jei atsiranda dilgėlinė arba veido ar kūno niežulys, vaisto vartojimą nutraukite. Šių šalutinių reiškinių dažnis yra nežinomas.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· odos sausmė
· lokalus odos bėrimas (iritacinis kontaktinis dermatitas)
· deginimo pojūtis
· odos dirginimas 
· [bookmark: _Hlk181948900]paraudimas
· pleiskanojimas

Nedažni šalutinio poveikio reiškiniai (gali pasireikšti rečiau kaip 1 iš 100 asmenų): 
· odos niežulys 
· nudegimas saulėje

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis): 
· veido patinimas, alerginės kontaktinės reakcijos
· akių vokų patinimas
· veržimo jausmas gerklėje
· odos skausmas (geliantis skausmas)
· pūslės (vezikulės)
· sunkumas kvėpuoti
· odos spalvos pokyčiai
· vartojimo vietos nudegimas.

Jei užtepus šio vaisto pasireiškia odos dirginimas, dažniausiai jis būna lengvas arba vidutinio sunkumo, su lokaliais odos paraudimo, sausumo, pleiskanojimo, deginimo ir skausmo (geliančio skausmo) požymiais, kurie ryškiausi būna pirmą savaitę ir išnyksta be papildomo gydymo.

Vartojimo vietos nudegimo atvejai daugiausia buvo paviršiniai, bet registruoti ir sunkesni atvejai, įskaitant pūslių susidarymą.

Pranešimas apie šalutinį poveikį
[bookmark: _Hlk181949424][bookmark: _Hlk181949658]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Silseq

Šį vaistą laikykite vaikams nepastebimoje ir nepasiekiamoje vietoje.

[bookmark: _Hlk181949449]Ant dėžutės ir tūbelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 30 °C temperatūroje.
Po pirmojo tūbelės atidarymo, vaistą suvartokite per 6 mėnesius.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Silseq sudėtis 
· Veikliosios medžiagos yra adapalenas ir benzoilo peroksidas. 1 g gelio yra 1 mg (0,1 % m/m) adapaleno ir benzoilo peroksido su vandeniu, atitinkančio 25 mg (2,5 % m/m) bevandenio benzoilo peroksido.
· [bookmark: _Hlk181949492]Pagalbinės medžiagos yra propilenglikolis (E1520), glicerolis, Sepineo P600 (akrilamido ir natrio akriloildimetiltaurato kopolimeras (1:1), izoheksadekanas, polisorbatas 80, sorbitano oleatas), poloksameras 124, dinatrio edetatas, dokuzato natrio druska, išgrynintas vanduo.

Silseq išvaizda ir kiekis pakuotėje

[bookmark: _Hlk181949508]Homogeniškas nepermatomas baltos ar šviesiai geltonos spalvos gelis.
Gelis tiekiamas balto DTPE/MTPE plastiko tūbelėse, kurių korpusas pagamintas iš didelio tankio polietileno (DTPE), su aliuminio nuplėšiama tarpine ir užsukamu baltos spalvos polipropileno dangteliu.

[bookmark: _Hlk181949611]Pakuočių dydžiai
Tūbelė 30 g
Tūbelė 45 g
Tūbelė 60 g 

Gali būti tiekiamos ne visų dydžių pakuotės

[bookmark: _Hlk181949640]Registruotojas
Egis Pharmaceuticals PLC
Keresztúri út 30–38
1106 Budapest
Vengrija

Gamintojas
BELTAPHARM S.R.L
Via Stelvio 66, – 20095 Cusano Milanino
Milan
Italija

arba

Adalvo Limited
Malta Life Sciences Park, Building 1, Level 4,
Sir Temi Zammit Buildings, San Gwann, SGN 3000
Malta

[bookmark: _Hlk183789964]Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB Egis Lithuania
Tel. 370 5 231 4658



Šis vaistas Europos ekonominės erdvės valstybėse narėse ir Jungtinėje Karalystėje (Šiaurės Airijoje) registruotas tokiais pavadinimais:
Nyderlandai: Silseq
Bulgarija: Silseq
Čekija: Silseq
Vengrija: Silseq
Latvija: Silseq
Lietuva: Silseq
Lenkija: Silseq
Rumunija: Silseq
Slovakija: Silseq
Prancūzija: ADAPALENE / PEROXYDE DE BENZOYLE BIOGARAN

Šis pakuotės lapelis paskutinį kartą peržiūrėtas 2026-08-13.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

